Ildem: NATO nikada neće pritiskati Srbiju da postane članica - Centar za evroatlantske studije - CEAS\nObjavio Radio Slobodna Evropa 16 novembar 2019 .\nNATO u potpunosti poštuje odluku Srbije o vojnoj neutralnosti i nepristupanju Severnoatlanstkom savezu, izjavio je Tačan Ildem, pomoćnik sekretara NATO-a za javnu diplomatiju u Beogradu.\n„Alijansa i njene članice u potpunosti poštuju odluku svake individualne države da samostalno donosi odluku o svojoj bezbednosnoj politici i na koji način će primenjivati tu politiku. To takođe uključuje i pravo da odluči koliko će intenzivno sarađivati sa NATO-om. Drugim rečima, NATO nikada neće vršiti pritisak na Srbiju da se priključi našoj organizaciji“, izjavio je Ildem na Sedmoj NATO nedelji, koja se u organizaciji Centra za evroatlantske studije (CEAS) održava 13. i 14. novembra u Beogradu.\nIldem je istakao da su ostvareni sjajni rezultati u saradnji NATO-a sa državama na Zapadnom Balkanu i da je rad sa partnerima jedan od glavnih elemenata napora NATO-a u očuvanju stabilnosti i borbi protiv zajedničkih bezbednosnih izazova.\n„NATO podržava dijalog Beograda i Prištine i prisutan je na Kosovu kroz KFOR. Želimo da Zapadni Balkan bude stabilan i prosperitetan. Delimo viziju demokratije i dobrih odnosa. Kada su susedi NATO-a bezbedni i stabilni, onda smo i mi bezbedni“, izjavio je Ildem.\nMinistar spoljnih poslova Ivica Dačić naglasio je značaj saradnje Srbije i NATO-a i rekao da je unapređenje saradnje Srbije sa savezom od velike važnosti za očuvanje stabilnosti na Zapadnom Balkanu.\n„Partnerski odnos sa NATO je veoma važan element državne politike Srbije i našeg nastojanja da region bude trajno stabilan. Saradnja sa NATO-om zasnovana je na jasnim premisama i počiva na uvažavanju politike vojne neutralnosti Srbije bez uslovljavanja naše zemlje da postane članica Alijanse“, izjavio je Dačić i naglasio da je Srbija otvorena za dodatno unapređenje političkog dijaloga i saradnje sa NATO savezom u svim oblastima od zajedničkog interesa.\nSrbija je, prema njegovim rečima, protekle sedmice usvojila novi Individualni akcioni plan partnerstva između Srbije i NATO-a (IPAP) za period 2019-2021. godine, koji podrazumeva sprovođenje reformi u mnogim društvenim sektorima.\n„Usvajanjem ovog akcionog plana potvrđen je uzlazni trend u odnosima Srbije i NATO-a, visoki stepen naše partnerske saradnje i posvećenost zajedničkim ciljevima“, naveo je Dačić.\nSituacija na Kosovu za Srbiju predstavlja najveći bezbednosni izazov, naveo je Dačić i dodao da transformacija Kosovskih bezbednosnih snaga u Vojsku Kosova ne doprinosi ponovnom otpočinjanju dijaloga Beograda i Prištine.\nS tim, u vezi, Dačić je rekao da Srbija očekuje od KFOR-a da deluje preventivno u skladu sa mandatom, naročito kada je reč o odlasku bezbednosnih formacija Kosova na sever gde pretežno živi srpsko stanovništvo.\nIldem je pozdravio usvajanje akcionog plana IPAP naglasivši da je plan ambiciozan i da oblikuje saradnju Srbije i NATO-a u dugoročnom i održivom smislu.\nIldem i Dačić su se složili da su odnosi Srbije i NATO-a delikatni, uzimajući u obzir NATO akciju 1999. ali i da je neophodno okrenuti se budućnosti i unaprediti saradnju u svim oblastima od zajedničkog interesa, u cilju očuvanja mira i stabilnosti, kako u Srbiji tako i na Zapadnom Balkanu.\nSrbija je članica NATO Partnerstva za mir od 2006. godine kada je i stekla pravo da učestvuje u radu Saveta za evroatlanstko partnerstvo, kao i komiteta i radnih tela NATO-a u formatu otvorenom za države partnere.


► Rezolucija o osudi genocida u Srebrenici i njegovog negiranja u Kongresu SAD\n15.07.2020 Beograd / Vašington\nFoto: Beta, AP / J. Scott Applewhite\nZastupnica u Predstavničkom domu Edi Bernis Džonson (Eddie Bernice Johnson) uputila je u taj dom Rezoluciju o osudi genocida i drugih zločina nad Bošnjacima koje su počinile srpske snage u Srebrenici u julu 1995. godine.\nRezoluciju koja je 13. jula upućena Komitetu za oružane snage podržali su i njene stranačke kolege, zastupnici iz reda demokrata, Eliot Engel (Eliot Engel) i Džejms Mekgavern (James McGovern).\n"Snage bosanskih Srba deportovale su žene, decu i starije osobe autobusima, ali su više od 8.000 muškaraca i dečaka, uglavnom bošnjačkih, zadržali na zbirnim mestima pod njihovom kontrolom, a zatim su pogubili zarobljenike i zakopali ih u masovne grobnice", navodi se u Rezoluciji.\nU Rezoluciji se dodaje i da su Slobodan Milošević i jugoslovenska vlada direktno podržali etničko čiščenje, što je dovelo do raseljavanja više od dva miliona osoba i preko 100.000 ubijenih, desetine hiljada silovanih, mučenih i zlostavljanih, uključujući koncentracione logore na području Prijedora.\nRezolucija podseća da je Radovan Karadžić osuđen za genocid, ratne zločine i zločine protiv čovečnosti i da su on i Ratko Mladić osuđeni na doživotnu kaznu zatvora pred Haškim tribunalom, kao i da su Haški tribunal i Međunarodni sud pravde presudili da se u Srebrenici dogodio genocid.\n"Neki istaknuti zvaničnici Srbije i zvaničnici bosanskih Srba, uključujući aktuelnog člana Predsedništva BiH Milorada Dodika, genocid u Srebrenici lažno označavaju 'izmišljenim mitom i najvećom obmanom 20. veka', negiraju da je masakr u Srebrenici bio genocid ili na drugi način pokušavaju da trivijalizuju opseg i značaj genocida", dodaje se u tekstu.\nU zaključku, Rezolucijom se osuđuje genocid koji su počinile srpske snage u BiH, osuđuju se izjave, dela i politike koje dovode u pitanje genocid.\n"Podstiče se Veće za implementaciju mira (PIC) da da puna ovlašćenja Kancelariji visokog predstavnika BiH, te podstiče visoki predstavnik da koristi puna ovlašćenja kako bi osigurao da se Opšti okvirni sporazum za mir u potpunosti sprovede i da pozove na okončanje istorijskog revizionizma, što se posebno odnosi na genocid u Srebrenici", navodi se u zaključku.\nSAD se ohrabruju da održe politiku koja podržava suverenitet i teritorijalni integritet BiH i pozivaju se svi politički lideri da prestanu da koriste retoriku podela kako bi postigli kratkotrajne ciljeve.\n"Apelujemo na sve političke lidere da pokažu hrabrost zalažući se za toleranciju, empatiju i međusobno poštovanje u svrhu njegovanja trajnog pomirenja, mira i prosperiteta za građane BiH", navodi se u zaključcima i dodaje da ostaje zabrinutost da etničke tenzije koje izazivaju politički lideri mogu odvratiti od oporavka i pomirenja u BiH, pa čak i podstaći novo nasilje sa potencijalno smrtonosnim posledicama.\nMnogi u Republici Srpskoj, institucije, opštine, odaju počast i veličaju ratne zločince u pokušaju da ponovo napišu istoriju, te da školski programi uče đake lažnim narativima o Srebrenici ili je izostavljaju, dodaje se u Rezoluciji.\nU Rezoluciji se ukazuje i da su "neke nevladine organizacije u Srbiji posvećene ljudskim pravima i pravdi bile od velike pomoći u dokumentovanju zločina koji su se dogodili tokom sukoba u BiH, kao i njihovih počinilaca, i neumorno su radili na podsticanju srpskih zvaničnika i javnosti da priznaju zločine koje su počinile srpske snage tokom tog sukoba i podržale potragu za pravdom za ove zločine".\nU Memorijalnom centru Srebrenica - Potočari je 11. jula obeležena 25. godišnjica genocida nad Bošnjacima koji su srpske snage počinile u julu 1995. godine.


Sportske.net - Kako se kalila pobeda protiv Sitija, Murinjo otkrio šta se dešavalo u reprezentativnoj pauzi\nPortugalski stručnjak zanimljiv kao i uvek nakon pobede nad velikim rivalom.\nMenadžer Totenhema Žoze Murinjo blistao je od sreće posle velike pobede nad Mančester sitijem (2:0) u 9. kolu Premijer lige.\nTim iz istočnog Londona pobednički je nastavio šampionat Engleske nakon reprezentativne pauze, a Murinjo je posle meča objasnio koliko je truda uloženo u prethodne dve nedelje da se ostvari ovaj rezultat.\n"Igrači nisu imali vremena da rade, ali mi jesmo. Moja malenkost, asistenti, analitičari i momci iz IT-a. Uvežbavali smo teoretski deo igre. Definisali smo sve. Kako da igramo kad nas napadaju sa četvoricom, trojicom, kako da ragujemo kad nas pritiskaju i kada popuste" - rekao je Murinjo.\nDodao je da su igrači bili sjajni, a da je partija Hari Kejna reprezentovala ceo timski duh na terenu.\n"Sve vezuje veliko prijateljstvo i solidarnost, svi su sjajni. Siti je fantastičan tim, ali uspeli smo da ih pobedimo našom strategijom. Moram da pohvalim i sudijski tim, koji je uradio odličan posao" - rekao je stručnjak čiji tim je posle nepunog devetog kola na vrhu tabele.\nSenku na pobedu bacila je povreda Tobija Aldervilda, a Murinjo je posle meča potvrdio da je reč o ozbiljnijoj.\nKoliko će odsustvo izazvati videćemo već koliko sutra ili početkom naredne nedelje.


Nataša Kandić: Oslobađajuća presuda Perišiću očekivana nakon oslobađanja hrvatskih generala | Autonomija\nNataša Kandić: Oslobađajuća presuda Perišiću očekivana nakon oslobađanja hrvatskih generala\n"Za mene i mnoge iz struke ovo nije iznenađenje, već ono što se očekivalo"\nBivša direktorica Fonda za humanitarno pravo Nataša Kandić izjavila je da je nakon oslobađanja hrvatskih generala bilo za očekivati da Haški tribunal u istom tonu donese presudu i generalu Momčilu Perišiću.\n„Posle presude hrvatskim generalima bio je očekivano i da presuda generalu Perišiću bude u istom tonu“, kazala je Kandić agenciji Beta.\n„Za mene i mnoge iz struke ovo nije iznenađenje, već ono što se očekivalo“, dodala je ona.\nTribunal je u novembru oslobodio generale Antu Gotovinu i Mladena Markača i poništio prvostepenu presudu za zločine u Oluji kojom su oni bili osuđeni na 24 odnosno 18 godina zatvora.\nBivši načelnika Generalštaba Vojske Jugoslavije Momčilo Perišić danas je oslobođen krivice za zločine srpskih snaga u BiH i Hrvatskoj, 1993-95, među kojima i ubistvo oko 7.000 Muslimana, a za koje je krajem 2011. godine osuđen na 27 godina zatvora.\nPerišić se dobrovoljno predao Tribunalu marta 2005. Od jula te godine bio je na privremenoj slobodi u Srbiji, a u pritvor tribunala vratio se septembra 2008. Više puta je bio puštan na privremenu slobodu i tokom procesa.


FK: Tim na okupu, Ana i JJ na terapijama\n– February 3, 2013Posted in: DK/FK/HK/OI, Glavne vesti\nAna Ivanović, Jelena Janković i Bojana Jovanovski su već u Beogradu i čeka se da danas stignu Aleksandra Krunić i Vesna Dolonc. Tako će biti zaokruženo reprezentativno okupljanje pred prvo kolo Svetske grupe protiv Slovačke koji se igra narednog vikenda u Nišu.\nProteklih dana je najveća zagonetka bila – da li će Jankovićeva biti u timu, jer se zna da je još na finalu Fed kupa u Pragu najavila da se povlači iz reprezentacije kako bi ustupila mesto mladjim snagama.\n– Tačno je da je to bila Jelenina odluka, ali to je duboko pogodilo sve igračice, tim i naravno mene – polako je obrazlagao selektor. – Ona je već 12 godina u reprezentaciji, odigrala je najveći broj mečeva, pokazala neverovatnu požrtvovanost i odanost zemlji, dva puta bila dobitnik nagrade „Srce“. Jelena je uzor mladim igračicama i jednostavno sam morao još jednom da razgovaram sa njom i da joj kažem da poštujem odluku da se povuče, ali da još razmisli.\nAli, pristanak ne znači i definitivan izlazak na teren Jankovićeve u Niškom Čairu jer ima ozbiljnih problema sa stomakom.\n– Povreda trbušnih mišića Jelene je veoma ozbiljna i ima ožiljak od nekoliko santimetara – otkriva Vraneš. – Ona je pod terapijama i definitivnu odluku doneće za nekoliko dana i to pitanje je veoma otvoreno.\nAli, nije tu kraj nepoznanicama – povredu ima i najbolja srpska teniserka.\n– Anina odluka po pitanju reprezentacije je veoma jasna i ne dovodi se u pitanje. Ipak, i nju muči povreda ramena zbog koje nije dobro servirala na australijskoj turneji i takođe je na terapijama. I tu moramo da sačekamo odluku njenog lekarskog tima ali spremna je da pomogne. Nadam se da će sve biti u redu i da ćemo računati na nju – kaže kormilar naših dama.


Paje zatražio odlazak iz Vest Hema, Bilić neće da ga proda\nTelegraf\t12.01.2017 15:28\nFrancuski fudbaler Dimitri Paje ne želi više da igra za Vest Hem i zatražio je mu klub omogući odlazak u januarskom prelaznom roku.\nMenadžer “čekićara” Slaven Bilić otkrio je da odlični 29-godišnji vezista ne trenira sa ekipom, ali i pored toga nema nameru da ga pusti u drugi klub.\n– Rekli smo mu da nemamo nameru da prodajemo najbolje igrače, ali Paje neće više da igra za nas. Stručni štab i igrači dali su mu sve, bili uz njega, ali on nas je izneverio. Jako sam ljut – rekao je Bilić na konferenciji za medije pred duel sa Kristal Palasom u Premijer ligi.\nPaje je prošlog februara, samo nekoliko meseci od dolaska iz Marselja, potpisao novi petoipogodišnji ugovor i postao najplaćeniji fudbaler u istoriji Vest Hema sa 8,5 miliona evra godišnje.\nPosle sjajnih partija na Evropskom prvenstvo u Francuskoj, Paje nije uspeo da ponovi prošlosezonska izdanja, ali uprskos tome Arsenal nije umanjio interesovanje. Veruje se da je upravo Arsenal najveći razlog njegovog zahteva od čelnika Vest Hema.\nInteresovanje za sjajnog plejmejkera već mesecima pokazuju i Mančester Junajted, a želi da ga vrati i Olimpik Marsej koji je ponudio 40 miliona evra.


Pogubljen Sadamov tjelohranitelj\nU Iraku je danas obešen lični sekretar i glavni telohranitelj bivšeg lidera Sadama Huseina Abid Hamid Mahmud, saopštilo je Ministarstvo pravde.\n"Danas je pogubljen (Mahmud)", izjavio je portparol Ministarstva Hajdar al-Sadi.\n"Ministarstvo je sprovelo presudu na smrt, na koju je zločinac Abid Hamid Mahmud osuđen zbog genocida", dodao je Al-Sadi, a preneo AFP.\nMahmud je bio četvrti na spisku iračkih zvaničnika za kojima su tragale američke snage posle invazije na Irak 2003. godine. Prva tri mjesta zauzimali su Sadam Husein i njegovi sinovi Udaj i Kusaj.\nSadamov telohranitelj je uhapšen 16. juna 2003. godine, a 2010. je, zajedno s bivšim iračkim premijerom Tarekom Azizom i bivšim ministrom unutrašnjih poslova Sadunom Šakerom, osuđen na smrt zbog uloge u obračunu sa šiitskim verskim partijama tokom 1980-ih godina.\nSadam, koji je bio predsjednik Iraka od 1979. do svrgavanja poslije invazije, uhapšen je u decembru 2003, a tri godine kasnije je osuđen na smrt i obješen.\nAgencije navode da je Sadam bio odgovoran za ubistvo velikoj broja šiitskih lidera tokom rata sa Iranom 1980-1988.


Tempera 1/12 12ml Carioca - Idealno.rs\nPočetna / Kancelarija i škola / Školski pribor / Likovni pribor / Tempera 1/12 12ml Carioca\nTempera 1/12 12ml Carioca\nPonuda prodavnice internetknjizara za proizvod Tempera 1/12 12ml Carioca. Ispravnost cene i podataka proveri na internet stranici prodavnice.\nTempera 1/12 7,5ml Carioca\nTOY COLOR tempera za prste i četkicu (set 4x150ml multi paint boja)\nTempera za prste 500ml Eberhard Faber\nTempera za prste 750ml Eberhard Faber\nSOLS ranac ESCALADE 600D POLYESTER SO70400\nFC Barcelona ranac 43x30x14\nod 3.569,91 DIN\nMaui dečiji ranac 42 cm black\nVrsta proizvoda tempere\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Tempera 1/12 12ml Carioca i izberi najbolju. Likovni pribor iz kategorije Školski pribor je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Tempera 1/12 12ml Carioca i vidi da li ti odgovara ili pogledaj druge proizvode brenda CARIOCA. Opis i tehnički podaci proizvoda Tempera 1/12 12ml Carioca se mogu razlikovati od onih u internet prodavnici u kojoj obavljaš kupovinu. Tempera 1/12 12ml Carioca je dostupan u prodavnici internetknjizara po ceni, koja je navedena pored svakog prodavca u meniju "Prodavnice".\nGarantne uslove za Tempera 1/12 12ml Carioca proveri u prodavnici u kojoj nameravaš da obaviš kupovinu. Slika za Tempera 1/12 12ml Carioca je simbolična, zato se pre kupovine u prodavnici uveri da je proizvod isti.\nBrilliant and opaque colors in a tube, if mixed together they give a complete chromatic scale


Opšta bolnica Subotica: Jedan pacijent preminuo od Covid-19, devet na respiratoru\nU poslednja 24 sata u Covid respiratornoj ambulanti Opšte bolnice Subotica obavljena su 22 pregleda pacijenata, od kojih je 7 primljeno na bolničko lečenje. Isto toliko pacijenta je u dobrom opštem stanju otpušteno sa bolničkog lečenja na dalju kućnu izolaciju.\nTrenutno se na bolničkom lečenju u Covid delu bolnice (Covid infektivno odeljenje, Covid centar, Covid jedinica intenzivnog lečenja) nalazi ukupno 110 pacijenata.\n“Na žalost, preminuo je jedan pacijent muškog pola, 1943. godište, uprkos svim primenjenim merama kardiopulmonalne reanimacije. Devet pacijenata nalazi se u Covid jedinici intenzivnog lečenja na mehaničkoj ventilaciji”, navodi se u dnevnom izveštaju Opšte bolnice Subotica o epidemiološkoj situaciji za 23. jul.\nSvi ostali hospitalizovani pacijenti su stabilnog kliničkog stanja, a nema ni novih zaposlenih zdravstvenih radnika potvrđenih na Covid.


Centar za prava deteta: Nova platforma za zaštitu dece od seksualnog zlostavljanja - IndeksOnline.rs\nNaslovna srbija Beograd Centar za prava deteta: Nova platforma za zaštitu dece od seksualnog zlostavljanja\nCentar za prava deteta: Nova platforma za zaštitu dece od seksualnog zlostavljanja\nBEOGRAD – Centar za prava deteta predstavio je danas novu platformu prilagodjenu deci na kojoj se nalaze relevantne informacije o prevenciji i zaštiti dece od seksualnog iskorišćavanja i zlostavljanja na internetu.\n“Ova digitalna platforma informiše decu o procedurama, praksi i savetima kako dete da prepozna onlajn rizike, kako da reaguje, kao i kome može da se obrati za pomoć i podršku”, navedeno je u saopštenju o ovoj plaformi, koja se može videti na sajtu Centra.\nKako je navedeno, “seksualno iskorišćavanje i zlostavljanje dece je još uvek tragična realnost u svim državama, a predstavlja teško kršenje prava deteta i ima dugotrajne posledice na razvoj i život dece”.\nTakodje je rečeno i da deca koja su ohrabrena da se informišu o ovim temama i izraze svoje mišljenje su manje ranjiva i mogu bolje da se zaštite od rizika.\nOva digitalna platforma izradjena je u okviru projekta “Jačanje mehanizama za prevenciju i zaštitu dece od seksualnog zlostavljanja i iskorišćavanja na internetu”, koji sprovodi Centar za prava deteta uz podršku Saveta Evrope i finansijsku podršku Fonda za okončanje nasilja nad decom.\nPrethodni tekstNS: Krivične prijave zbog prikrivanja broja zaraženih\nSledeći tekstNOVI PAZAR: Pronađeno telo muškarca sa prerezanim vratom


Rusija obustavlja uvoz mesa iz Crne Gore\nRusija, ilustrativna fotografija\nKao nekada sa reeksportom šećera preko Crne Gore i Srbije koji je kao domaći proizvod, pod privilegovanim uslovima švercovan na tržište EU, sada je iz Rusije stigla informacija da će se obustaviti uvoz mesa iz Crne Gore zbog pokušaja zloupotrebe režima slobodne trgovine sa evroazijskom carinskom unijom koju čine Rusija, Bjelorusija i Kazahstan.\nRuski nadzorni organ uvoza poljoprivrednih proizvoda je najavio privremenu restrikciju uvoza mesa iz Crne Gore, zbog mogućnosti ponovnog izvoza evropske robe koja je pod embargom. Prvi je reagovao crnogorski ministar poljoprivrede Petar Ivanović demantujući informacije o zabrani izvoza mesa na tržište rusije, a potom se oglasio i dio opozicije. Član skupštinskog odbora za ekonomiju i funkcioner opozicionog Demokratskog fronta, Milutin Đukanović.\n„Očigledno, Vlada Crne Gore nastavlja da vodi špekulativnu politiku koja se graniči sa kriminalom. Kada je dozvoljeno da se izvoze proizvodi iz Crne Gore, nije dobro raditi taj klasični reeksport kojim se pokušava prevariti partner.“\nRukovodilac ruskog nadzora uvoza poljoprivrednih proizvoda, Sergej Dankvert, rekao je za RIA novosti da crnogorska preduzeća reeksportuju holandsku svinjetinu za Bjelorusiju, koja ima zajednički ekonomski i cariski prostor sa Rusijom.\n“Zato smo prestali da uvozimo mesne prerađevine iz Crne Gore, dozvoljavajući samo uvoz polutki”, rekao je Dankvert, dodajući da će, ako se kršenje embarga na proizvode iz EU nastavi, uvoz iz Crne Gore biti u potpunosti zaustavljen.\nZvanična informacija o privremenoj obustavi još uvijek nije stigla u Crnu Goru.\nMinistar poljoprivrede Petar Ivanović je prethodno rekao da su špekulacije o razlozima nijesu istinite, odnosno, da se ne radi o preprodaji proizvoda iz EU.\n„Crnu Goru su nedavno posjetili inspektori ruske Veterinarske uprave, sa kojom naši nadležni organi imaju izvanrednu saradnju. Radi se o usaglašavanju svega što je potrebno da urade dvije zemlje kako bi poljoprivredni proizvođači mogli nesmetano da izvoze svoje proizvode. Sastavni dio izvještaja koji očekujemo jeste i ukazivanje na nedostatke koje treba da otklone pojedini proizvođači koji se bave izvozom prerađevina od mesa, da bi mogli nesmetano da izvoze na tržište ruske carinske unije.\nSve ovo što se pojavilo u javnosti ne doživljavam ni kao vid nekog političkog pritiska na Crnu Goru, niti kao sankcije zbog nečega što Crna Gora uradila, nego da je u pitanju redovna, uobičajena, normalna procedura.“\nMinistar poljoprivrede, Petar Ivanović je rekao da tri domaće firme imaju dozvolu za izvoz mesa i prerađevina na rusko tržište: Goranović, Mesopromet i Pantomarket.\nSa direktorima prve dvije: Đorđijem Goranovićem i Hilmijom Francom u toku pisanja teksta nije bilo moguće stupiti u kontakt, a vlasnik treće, Panto Vučurović nam je rekao da je prije dvije godine firmu Panto distribucija iznajmio nekoj izvjesnoj holandskoj kompaniji. Pošto taj podatak koincidira sa informacijom da se iz Crne Gore reeksportuje holandsko meso, objašnjenje cijelog slučaja smo zatražili od direktora Panto distribucije, Dejana Šuškavčevića.\n„Crna Gora nema sirovinsku bazu da bi mogla da ima primarnu proizvodnju mesa. Crna Gora suši isključivo uvozno meso. Kada smo dobili dozvolu, naša sirovinska baza je bila EU. Sada postoji politički nesporazum izmedju EU i Ruske federacije i oni ne žele to meso, a ako ga ne žele mi nemamo ništa drugo da im ponudimo. Ne možemo im ponuditi meso od svinja koje su rodjene u Crnoj Gori, jer mi to, naprosto, nemamo. Mi smo im ponudili što imamo, ako oni to ne žele, nećemo sarađivati.“


Jovanović: Cilj da se do kraja godine vakcinacijom obuhvati najmanje 20 odsto stanovništva | Blok vesti\nJovanović: Cilj da se do kraja godine vakcinacijom obuhvati najmanje 20 odsto stanovništva\nVakcinacija protiv koronavirusa će se od danas odvijati na više od 30 lokacija, i oko 110 punktova za vakcinaciju, javila je Radio televizija Srbije. Direktorka Instituta za javno zdravlje Milan Jovanović Batut Verica Jovanović rekla je danas da je cilj da se ove godine vakcinacijom obuhvati najmanje 20 procenata celokupnog stanovništva, kako bi sa imunitetom koji su postigli delovi populacije koji su preležali kovid, dostigli obuhvat od 60 odsto.\nJovanović je za RTS rekla da se vakcinacijom najmanja 20 procenata celokupnog stanovništva, uz populaciju koja je imunitet postigla tako što je preležala kovid, dostigao obuhvat od 60 odsto.\n"Danas prema operativnom planu krećemo krupnim koracima dalje u smislu obuhvata zdravstvenih radnika koji rade u najrizičniji zonama odnosno crvenim zonama", istakla je Jovanovićeva.\nDodala je da tu spadaju zaposleni u zdravstvenim ustanovama u svim onim bolnicama gde je obuhvat obolelih od kovid bio najveći.\n"To su klinički centri u četiri najveća grada u Srbiji, istovremeno kliničko-bolnički centri u Beogradu, Vojno-medicinski centar, potom sve opšte bolnice", navela je Jovanovićeva.\n"Očekujemo da ćemo imati obuhvat od osam i po hiljada zdravstvenih radnika i dve i po hiljade korisnika socijalnih ustanova i zaposlenih u socijalnim ustanovama", rekla je Jovanović, ističući da će prvo biti vakcinisani ljudi koji nisu preležali kovid, a nešto kasnije i oni koji jesu.\nDržavni sekretar Mirsad Đerlek juče je najavio da će tokom januara u Srbiju stići 80.000 doza Fajzerove vakcine i da se očekuju i velike količine vakcina iz Rusije i Кine.\nPrevious articleSAVLADALE SU GA EMOCIJE: Trener Sautemptona pao na kolena i zaplakao nakon pobede nad Liverpulom (VIDEO)\nNext articleNE PRILIČI OVO VELIKANU: Ronaldo oborio Peleov rekord, posle Mesija diskredituju i Portugalca (FOTO)


Vesti online / Vesti / Svet / Panika na Kosu: Moguć slučaj kolere na ostrvu\nPanika na Kosu: Moguć slučaj kolere na ostrvu\nGrčke zdravstvene vlasti pozvale su javnost da preduzme mere zdravstvene predostrožnosti nakon što je na ostrvu Kos registrovan mogući slučaj kolere.\nOstrvo Kos je poznata turistička destinacija, ali i polazna destinacija migranata koji stižu u EVropu\nZvaničnik centra za kontrolu i prevenciju bolesti izjavio je da je 79-godišnji holandski turista sa simptomima kolere, kao što su dijareja i visoka temperatura, prebačen sa ostrva u bolnicu u Atini na liječenje i dodatne pretrage.\nOstrvo Kos je poznata turistička destinacija i polazna tačka za migrante koji dolaze sa Bliskog istoka i iz Azije. Ipak, dijagnoza kod ovog pacijenta još nije potvrđena.\n- Nastavljamo sa pregledima stanovnika kako bismo izbegli opasnost od širenja zarazne bolesti - objavljeno je u saopštenju centra za prevenciju i kontrole bolesti.\nIz centra je apelovano na građane da obavezno peru ruke i da se pridržavaju strogih pravila higijene prije konzumiranja hrane i vode. Hiljade migranata i izbjeglica iz Sirije, Iraka i Avganistana stigli su na Kos iz pravca Turske, preko Egejskog mora. U septembru je u Iraku izbila epidemija kolere sa najmanje 121 potvrđena slučaja bolesti.\nKolera je veoma retka bolest u Grčkoj. Prema podacima Svetske zdravstvene organizacije, poslednji potvrđeni slučaja kolere prijavljen je u Grčkoj 1993. godine, a pre toga 1986. godine.\n- Strahuje se da se bolest prenosi među migrantima - saopštio je zvaničnik centra za kontrolu i prevenciju bolesti.\nSVET Gradonačelnik: Ostrvu Kos preti krvoproliće!


O nama - InCentar: mesto okupljanja preduzetničke zajednice\nMi smo hab koji kroz svoje usluge i ekspertizu pruža podršku preduzetnicima, startapovima i svim entuzijastima koji žele da pokrenu sopstveni biznis. Izdvajamo se funkcionalnom lokacijom u centru grada, kvalitetom usluga, radnom atmosferom i prijatnim ambijentom. Naš tim je skup iskusnih pojedinaca koji će zajedno sa vama raditi na ostvarenju vaših preduzetničkih poduhvata.\nRazvoj preduzetništva i profesionalni razvoj pojedinaca, organizacija i neformalnih grupa kroz inovativne programe, sticanja znanja i veština, stvaranje međusektorskih partnerstava, jedinstveni zajednički radni prostor i podršku.\nNaše poslovanje odlikuje:\nIn Centar se nalazi u samom centru grada Cara Lazara 5-7. Nedaleko od samog haba nalazi se Tržni centar Rajićeva sa garažom (100m), istorijski park Kalemegdan, Narodni muzej kao i mnogi drugi značajni objekti i institucije.


Novinari traže prioritet u vakcinaciji – Radio Gora\nPredsjednica Udruženja novinara Kosova Gentiana Begoli izjavila je za Radio Slobodna Evropa da su u kontaktu sa relevantnim vlastima i da će zatražiti da se novinari uvrste na listu sa prioritetom za vakcinaciju, prenosi Ekonomija Onlajn.\n“Ove nedjelje, a možda i danas uputićemo zahtjev Ministarstvu zdravlja da naše kolege budu na listi prioriteta s obzirom na to da su na prvoj liniji fronta u borbi protiv pandemije. A videćemo da li će imati razumevanja za naš zahtjev“, rekla je Begoli.\nDodala je da je to preporuka Međunarodne federacije novinara, s obzirom na rizik sa kojim se suočavaju na terenu.\nMinistar zdravlja Arben Vitia rekao je za RSE da do sada nije bilo promena u planu za vakcinaciju, kao i to da novinari treba da budu vakcinisani među prvima.\n„Nismo se mešali u trenutni plan vakcinacije. Obavezujem se da ću razgovarati o novinarima kao ugroženoj kategoriji. Do nove isporuke vakcina i bez razgovora sa komitetom za vakcinaciju koji je izradio plan, ne mogu vam ništa reći”, rekao je Vitia.\nNovinar lista “Šneta” Bujar Vitija, smatra da su novinari među najugroženijima od zaraze zbog rada na terenu i izveštavanja o pandemiji.\n„Novinari su sve vrijeme bili u prvom planu i na taj način omogućavali institucijama i Vladi da lakše upravljaju pandemijom, dostavljali informacije građanima, upoznavali ih sa rizikom od zaraze i kako da se zaštite od koronavirusa. Mislim da Ministarstvo zdravlja treba da uzme u obzir rad novinara”, naglasio je Vitija i dodao da udruženje treba što prije da preduzme inicijativu da omogući vakcinaciju novinara.\nZemlje u regionu vrše vakcinaciju novinara. Albanija je počela da vakciniše terenske novinare 2. aprila i dan kasnije vakcinaciju policajaca. U Albaniji je vakcinacija protiv kovid -19 počela još 11. januara.


Back PRIVREDA INSTITUCIJE Podrška Evropske unije elektronskom poslovanju u Srbiji\nutorak, 14 jul 2015 13:14\nKampanja za promociju elektronskog poslovanja deo je aktivnosti projekta “Razvoj elektronskog poslovanja” koji finansira EU sa 2,5 miliona evra sa ciljem da malim i srednjim preduzećima približi koncept elektronske trgovine, elektronskog poslovanja i digitalnih aplikacija koji se mogu iskoristiti kao inovativno sredstvo za povećanje konkurentnosti i sniženje troškova poslovanja.\nNa skupu su govorili mr Srđan Vezmar, direktor Regionalne razvojne agencije Bačka, Lešek Jakubovski, vođa projekta, a prisutne je pozdravio i direktor Edukativnog centra Budislav Medurić, a obuci su prisustvovali predstavnici malih i srednjih preduzeća iz Vojvodine i drugih institucija. Nakon uvodnih izlaganja, održana je obuka o elektronskom poslovanju za predstavnike malih i srednjih preduzeća iz Vojvodine kojima su predstavljene osnove elektronskog poslovanja.\nU narednom periodu u organizaciji projekta, u saradnji sa Nacionalnom agencijom za regionalni razvoj, biće održano još 15 obuka za mala i srednja preduzeća u gradovima i mestima u kojma se nalaze sedišta Regionalnih razvojnih agencija.\nEvropska unija je najveći donator u Srbiji. Tokom poslednjih 14 godina Evropska unija uložila je više do 3 milijarde evra pomoći Srbiji. Od toga, 78 miliona evra (58 miliona u tehničkoj i bespovratnoj pomoći i 20 miliona u kreditnim linijama za mala i srednja preduzeća) uloženo je u projekte koji su imali za cilj da unaprede i ojačaju sektor privrede u Srbiji, posebno mala i srednja preduzeća koja su važan faktor u procesu približavanja srpske privrede razvijenim tržišnim ekonomijama, kao i na putu integracije u EU.\nEvropska komisija objavila je u maju mesecu 2015. Strategiju za jedinstveno digitalno tržište kojom se reguliše niz pitanja, od prava potrošača u "onlajn" trgovini na malo, preko autorskih prava i zaštite podataka, do širenja mreže i korišćenja moderne tehnologije u industriji. Cilj Strategije je da evropsko digitalno tržište, koje se sastoji od 28 nacionalnih tržišta, postane jedinstveno. Jedinstveno digitalno tržište može da doprinese 415 milijardi evra godišnje ekonomiji EU i otvaranju stotina hiljada radnih mesta.


Beta 22. marta 2017. 18:15\nKandidat za predsednika Srbije Vuk Jeremić izjavio je danas u Somboru da su predsednički izbori borba za normalnu, pristojnu i kulturnu Srbiju kakva je ona uvek bila i kakva će ponovo biti posle izbora.\n„Mi se danas na ovim izborima ne borimo za glasove, mi se na ovim izborima borimo za normalnu, pristojnu i kulturnu Srbiju kakva je ona uvek bila i kakva verujem može ponovo da bude, i biće nakon ovih izbora“, rekao je Jeremić.\nJeremić je pri poseti Zapadnobačkog okruga rekao da se danas u javnom i medijskom prostoru bije bitka sa vulgarnošću, prostaklukom i propagandom.\n„Ovo je kraj sa izuzetno dugom kulturnom, istorijskom, ali i privrednom tradicijom. Ovo je grad Konjovića, ovo je grad sa jednim od najpoznatijih teatara u našoj zemlji koji je i dan dana itekako cenjen, ali ovo je opština u kojoj umire kultura. Ovo je opština u kojoj je zatvoreno 11 seoskih biblioteka“, rekao je Jeremić.\nJeremić je kazao da „ne zna šta o činjenici da se u Somboru gasi kultura imaju da se kažu oni koji se usudjuju da snimaju spotove u bibliotekama i koji u biblioteke ulaze samo da bi snimali spotove“.\nJeremić je posetio Udruženje žena etno kuće „Majčino srce“ u selu Lalić, razgovarao sa meštanima Ratkova, a potom posetio Sombor, gde je razgovarao sa gradjanima i prošetao centrom tog grada.


ODRŽAN ASHIHARA BG IZAZOV ZA 2015 – Ashihara Kaikan Savez Srbije\nODRŽAN ASHIHARA BG IZAZOV ZA 2015\nTokom održavanja „Ashihara Beogradskog Izazova“, održanog na zakazani datum 6. Jun 2015.-te godine, opravdana je simbolika u nazivu jer je tokom turnira bilo previse izazova za takmičare.\nPoštujući protokol posle uvodnog pozdrava konferansijea, reč je preuzeo Svetlan Skenderovski, začetnik Ashihara sporta u Srbiji. U svom govoru on se osvrnuo na cilj Ashihara sporta, a to je da se dostigne ravnopravni status sa svim ostalim iz porodice borilačkih sportova i zaključio da je održavanje turnira poput ovog pravi put da se dostigne taj cilj. Od funkcionera saveza ove godine plaketu su dobili gos.Boris Gajic,gos Ivan Stamenković, gđa Ana Mileusnić i gos Dragan Petković koji je i otvorio ovo takmičenje.\nU prelepom ambijentu novog sportskog balona dnevna temperatura koja je bila oko 30 C stepeni porasla je za još koji dodatni stepen već pri prvim izvođenjima kata pokreta sa kojima je takmičenje počelo.Posle dobrog uvodnog zagrevanja zahvaljujući energiji devojčica i dečaka iz mlađih kategorija Ashihara sportista, a već sa prvim borbama atmosfera je uzavirala sve više i na kraju sa 50-om borbom na ovom turniru održana je najlepša i veoma napeta borba. Milutin Nikolić iz Smedereva se sastao sa Mirzom Đuhićem iz Prijepolja.Iz ove borbe, posle dva produžetka, merenja i preglasavanja, kao pobednik izašao je Milutin Nikolić, a da je odluka bila i za Mirzu Đuhića i to bi bila pravedna odluka.\nSvoj pečat, dobrim borbama, na ovom turniru je ostavio i Mladen Radivojević iz kyokushin kluba „Budućnost“ a kuriozitet ovog takmičenja je bilo učešće dvojice takmičara koji su bili učesnici 1-og „Karavan RG“ turnira koji je organizovan 2007. god., iste one kada je savez osnovan. Marko Njegomir, šampion tog legendarnog turnira, kao i Milan Ristović, učesnik istog, su se podsetili na stare dobre takmičarske dane.\nAshihara Kaikan savez Srbije je pokazao još jednom sposobnost da okupi dobre borce, podeli dobru sportsku pravdu i organizuje dobar turnir.\nBeogradski Ashihara Izazov ASHIHARA vs KYOKUSHIN


:: Čarobnjak forum :: > :: Opšte teme :: > :: Sport :: > :: Vrele gume :: Tema: ESP od 2012. u svakom autu\nTema: ESP od 2012. u svakom autu 0 članova i 1 gost pregledaju ovu temu.\n« poslato: 17:21:22, 22.Nov.2011. »\nEvropska komisija donela je predlog zakona prema kojem će ESP biti standardno ugrađivan u nove automobile od 2012. godine. Od 2012. godine svi novoregistrovani automobili i teretna vozila na području Evropske unije moraće da imaju ESP kao deo serijske opreme, dok će od 2014. to važiti za sve nove modele koje će predstavljati proizvođači, predložila je nedavno Evropska komisija. Da bi pomenuti predlog postao važeći propis, mora još da ga potvrdi Veće ministara. ESP spasava živote, u to nema sumnje.Prema istraživanjima Mercedes Benz-a, učestvovanje njegovih vozila s ESP-om u nesrećama u kojima učestvuje samo vozač na području Nemačke palo je za 42 odsto, a nakon što je proučila milion nesreća s telesnim povredama, Toyota je zaključila da bi ugradnja ESP-a u njena vozila mogla da smanji ozbiljne nesreće u kojima učestvuje samo vozač za 50 odsto. Istraživanje Federalne agencije za sigurnost saobraćaja na autoputevima u SAD pokazalo je da su automobili s ESP-om u periodu od 1997. do 2007. imali 35 odsto manje nesreća nego pre uvođenja ESP-a.Od svih automobila na putevima u Evropskoj uniji zasad samo 20 odsto ima ugrađen ESP. Prema projekcijama, nakon što ovaj sistem postane obavezan, svake godine će na evropskim putevima biti 100.000 povreda i 4.000 smrtnih slučajeva manje.Izvor: www.krstarica.com\nStranica učitana za 0.119 sekundi sa 27 upita.


Bojan Gvozdenović novi vd direktora PU „Sunce“ – GM Press\nBojan Gvozdenović novi vd direktora PU „Sunce“\nU PU „Sunce“ došlo je do smene na rukovodećoj poziciji, pa je od danas na mestu vršioca dužnosti direktora Bojan Gvozdenović, dugogodišnji vaspitač u ovoj obrazovnoj Ustanovi. Funkciju je preuzeo od Violete Antonijević, koja je na čelu Predškolske ustanove bila poslednje dve i po godine. Do promene je došlo na zahtev dosadašnje direktore, koja je razrešena na svoj zahtev, ali će u narednom periodu obavljati posao zamenika direktora.\n–Ostavku sam podnela 13. novembra iz ličnih razloga. Želim da se zahvalim kolegama na dobroj saradnji a loklanoj samoupravi na poverenju koje mi je ukazano. Moje želja je da se vratim u svoju vaspitnu grupu, jer sam ja prvenstveno vaspitač i rad sa decom je ono čime želim da se bavim – rekla je Violeta Antonijević.\nVioleta Antonijević, pomoćnik direktora PU „Sunce“\nNovom direktoru je poželela uspeh i poručila da je tu za svaki vid podrške i saradnje. Inače, Violeta Antonijević je svoj radni vek provela kao vaspitač u Predškolskoj ustanovi u Gornjem Milanovcu a u penziju odlazi sledeće godine.\nBojan Gvozdenović obavlja posao vaspitača u PU „Sunce“ već 16 godina, a kaže da će sa rukovodeće pozicije nastaviti da radi na razvoju i poboljšanju kvaliteta usluga koje pruža Ustanova.\nBojan Gvozdenović, vd direktora PU „Sunce“\n-Privilegija mi je što ću u narednom periodu obavljati funkciju vršioca direktora PU „Sunce“. Dugogodišnji sam radnik i jedan od osnovnih ciljeva biće mi nastavak unapređenja rada, kao i uslova za boravak dece. Radiću na razvoju partnerskih odnosa sa lokalnom samoupravom i čitavom zajednicom – istakao je Gvozdenović.\nInače, zbog trenutne epidemiološke situacije u PU“Sunce“ dnevno boravi trećina upisanih mališana, odnosno oko 400. Dvadesetak mališana je u izolaciji , ali niko od njih se nije zarazio u Vrtiću, gde širenja infekcije za sada nema, istakli su nadležni. Obolelo je i 5 vaspitača, koji se nalaze u kućnoj izolaciji. Sve mere zaštite i prevencije su preduzete i primenjuju se u svim objektima , koji rade bez prestanka a na roditeljima je odluka da li žele da decu dovode u kolektiv.\nTags: bojan gvozdenović, PU Sunce, Violeta Antonijević\nU Opštoj bolnici 55 pacijenata, još 2 preminulo


SAD - euroenergy.rs\nEnergetika u svetlu geopolitičkih promena\nEnergija odnosno energenti imaju poseban značaj za funkcionisanje današnjeg savremenog sveta, pre svega toplotna i električna energija. Energenti se koriste za transport, industriju i domaćinstva. Cilj svake države je da obezbedi sigurno snabdevanje energentima u dovoljnim količinama po stabilnim cenama.\nU najvećoj meri potrebna energija se dobija iz neobnovljivih izvora energije. Za razliku od obnovljivih izvora energije (šuma, voda, vetrova, sunca) mineralne sirovine (rude metala i nemetala, ugalj, nafta, gas) su ograničenih rezervi i jednom uzete iz prirode , neće se obnoviti. Mineralne sirovine nisu ravnomerno raspoređene svuda u svetu, već su određene zemlje bogate mineralnim sirovinama, pa ih zbog toga izvoze, dok druge oskudevaju i prinuđene si da ih uvoze. Zakonomernosti preraspodele energenata utiču na međunarodni ekonomski i strategijski položaj država, kao i na njihov odbrambeni kapacitet. Sa druge strane mineralne sirovine su često povod za ratovanje.\nEnergetska bezbednost danas se najčešće razmatra kroz prirodni gas i naftu, ključne energente za ekonomski razvoj svih država.\nKo će biti prva žrtva "naftnog rata" - SAD, Saudijska Arabija ili Rusija?\nKompanija Royal Dutch Shell 2016. planira da ugasi 2800 radnih mesta, a odluka je doneta nakon što je Shell najavio da će preuzeti kompaniju BG Group. Odlučeno je da će se na globalnom nivou Shell reši 3% trenutne radne snage.\nShell je u aprilu ove godine najavio da pristaje na kupovinu BG za oko 47 milijardi britanskih funti. Smanjivanje radnih mesta će uslediti nakon spajanja kompanija 2016. godine, prenosi britanski HR Magazine.\nPredstoji velika borba za energetske resurse u svetu\nPotpredsednik kompanije „Rosnjeft" Mihail Leontjev, u ekskluzivnom intervjuu za Sputnjik govori o stanju na svetskom tržištu nafte, novim i starim igračima, ulaganjima i planovima za budućnost, očekivanjima u vezi sa cenama crnog zlata u narednom periodu.\nRuski ples, umeće strateškog pozicioniranja\nVelike sile, Rusija, Sjedinjene Američke Države ili Kina, ili pak regionalne sile poput Turske i Irana, maštaju o kontroli nad nalazištima nafte i gasa u Kazahstanu, Turkmeniji I Uzbekistanu. Kada bi srednjoazijski region dospeo pod kontrolu Kine ili SAD, sa političkim uticajem koji uz to ide, Kina bi postala energetski nezavisna super sila, a SAD bi komotno mogle da nastave ulogu svetskog hegemona.


Jin iz BTS-a postao počasni član UNICEF-a zbog velikodušnih donacija – Teenstar.rs\nJin iz BTS-a postao počasni član UNICEF-a zbog velikodušnih donacija\nJin iz BTS-a dobio je veliko priznanje od UNICEF-a zbog velikodušnih dobrotvornih donacija koje je uplaćivao prethodnih meseci.\nNiame, nedavno je otkriveno da je Jin postao počasni član UNICEF-a, nakon što je donirao preko 100 miliona korejskih vona. Iz UNICEF-a su javili da je popularni pevač bio redovni donator od maja prošle godine, ali da je tek nedavnoodlučeno da se ovaj rad otkrije, jer veruje da će ovako podstaći i druge da učestvuju u donacijama.\nGeneralni sekretar UNICEF-a u Koreji Lee Ki Chul je izjavio:\nIzražavamo našu zahvalnost Jinu iz BTS-a, koji je postao inspiracija mladima širom sveta porukom nade, zbog njegovih značajnih donacija. Nadamo se da će njegove donacije pomoći mlađim generacijama da posvete više pažnje našem radu.\nInače, BTS i njihova agencija BigHit udružili su se sa UNICEF-om novembra 2017. godine na njihovoj kampanji Love Myself, kao deo #ENDViolence organizije koja nastoji da zaštiti mlade od nasilja. Grupa je učestvovala u različitim aktivnostima kako bi podigla svest javnosti o ovom problemu.


Borskom Domu zdravlja dodeljen sertifikat o akreditaciji | Ist Media\n06:39: AM Thursday September 24, 2020\nBorskom Domu zdravlja dodeljen sertifikat o akreditaciji\nObjavljeno 8. July 2015. at 14:08 piše Ist Media\nTrud krunisan trogodišnjim poverenjem\nBOR, (IST Media) Agencija za akreditaciju zdravstvenih ustanova Srbije, dodelila je Domu zdravlja Bor sertifikat, kojim se toj ustanovi odobrava akreditacija na period od tri godine.\nOvim dokumentom je okončan višemesečni trud novog menadžmenta da se, posle svega šest meseci nakon odvajanja od Zdravstvenog centra u Boru, svrsta u red srpskih domova zdravlja koji u poslovanju primenjuju propisane standarde primarnog nivoa zdravstvene zaštite.\nSertifikat je donet iz oblasti: zdravstvene zaštite odraslog stanovništva, zdravstvene zaštite žena, dece i školske dece, polivalentna patronaža, životna sredina, ljudski resursi, upravljanje informacijama i rukovođenjem.\nOrijentisanost menadžmenta ka zaposlenima ocenjena je pozitivno, ali su istaknuti i napori rukovodstva i zaposlenih na unapređenju kvaliteta rada i bezbednost pacijenata, kao i jačanje profesionalnih veština i etičkih vrednosti.\n„U Domu zdravlja Bor postoje procedure predviđene akreditacionim standardima za primarni nivo zdravstvene zaštite i u svakodnevnom radu je prisutan pozitivan odnos prema njihovoj implementacijie“, navodi se, između ostalog, u obrazloženju koje je donela Akreditaciona komisija.\nČlanovi tog tela su pohvalili rukovodstvo Doma zdravlja, jer je prepoznalo značaj i svrhu akreditacije, i podržalo ceo proces, dajući podršku zaposlenima, ali i lični učestvovanjem u celom procesu.\nZaključeno je, da je u procesu pripreme za akreditaciju, ustanova Dom zdravlja Bor usvojila misiju i viziju, kao i strateški plan razvoja.\nHigijena Doma zdravlja, kao preduslov za efikasno sprovođenje primarne zdravstvene zaštite, dobila je visoku ocenu od strane Komisije za akreditaciju.\n„Zavidan nivo higijene u prostorijama Doma zdravlja doprinosi bezbednosti, kako korisnika zdravstvenih usluga, tako i osoblja“, zaključila je Komisija.\nČlanovi komisije su konstatovali da se u Domu zdravlja stalno radi na unapređenju zdravstvenog informacionog sistema.\nKarabašević: Zadovoljan sam svojim timom\nA da je to tako, potvrđeno je novim uslugama Doma zdravlja, kao što su zakazivanje pregleda putem interneta, do komunikacije izabranog lekara sa pacijentima putem Skype veze, čime se može podičiti mali broj Domova zdravlja u Srbiji.\n„Akreditacija na tri godine predtsvlja veliki uspeh, s obzirom na finansijsku i kadrovsku krizu u zdravstvu“, rekao je direktor Doma zdravlja dr Miroslav Karabašević, i podvukao da se provera akreditacije i obavljanja procedura obavlja svake godine.\n„Sa ovim dokumentom, možemo mnogo lakše da apliciramo ka Fondovima i projektima evropske unije“, naznačio je Karabašević, ali pre svega istkao da će se redovna kontrola sprovođenja standarda zdravstvene zaštite odraziti na poboljšanje odnosa lekara i medicinskog osoblja prema pacijentima, što i jeste primarni cilj akreditacije“.


M. D. 21. decembra 2015. 23:00\nIzvestilac Evropskog parlamenta (EP) za Srbiju Dejvid Mekalister izjavio je u Beogradu da je, posle otvaranja prva dva pregovaračka poglavlja, Srbija na putu ka Evropskoj uniji, koji je dug, ali na kome u Briselu ima puno prijatelja.\nOn je, povodom sastanka u Privrednoj komori Srbije (PKS), u izjavi novinarima, rekao da se večeras sastaje i sa premijerom Srbije Aleksandrom Vučićem, a sutra sa predstavnicima političkih partija u Skupštini.\n„Moja glavna poruka jeste da čestitam Srbiji na otvaranju prva dva poglavlja. To je veliki uspeh za srpsku politiku i društvo i treba da iskroistite ovaj trenutak. Vi ste na putu ka EU. To je dug put i treba da nastavite sa dobrim radom da bi mogli da otvorimo što više poglavlja u 2016“, naglasio je Mekalister.\nOn je istakao da Srbija ima puno prijatelja u Briselu, među kojima je i on.\nMekalister je kazao da Srbiju smatra vrednim delom Evrope, te naglasio da će ući u EU kada bude spremna.\n„Trenutno još niste spremni, ali sam optimista da ćemo sigurno videti Srbiju kao članicu“, kazao je on dodajući da je članstvo u EU dobro za građane, društvo i privredu.\nMekalister je, takođe, rekao da je izradio nacrt rezolucije o Srbiji o kojoj će uslediti debata u EP i koja bi trebalo da bude usvojena u februaru.\n„Došao sam da čujem šta mislite o nacrtu rezolucije. Videćemo koliko će biti amandmana na nju, ali se očekuje da će biti oko 200“, istakao je on.\nNa sastanak u PKS je došao, kako je objasnio, kako bi se informisao o radu komore, jer u Nemačkoj, odakle potiče, komora ima veoma važnu ulogu, jer je bitan glas privrede.\nOn je posebno pohvalio rad PKS posebno po pitanju regionalne saradnje i dobre kooperacije sa Kosovom, ali i rad sa srednjim i malim preduzećima.\nSrednja i mala preduzeća su stub evropske ekonomije, a tako i u Nemačkoj, te bi trebalo da budu i u Srbiji, smatra Mekalister.\nOn je ocenio da je još ostalo puno posla, kao što su borba protiv birokratije, pojednostavljenje poreskog sistema.\nPredsednik PKS Marko Cadež rekao je da je velika čast što PKS može da ugosti izvestioca EP, kao i da je cilj razgovora pre svega dijalog sa predstavnicima privrede.\nOn je kazao da će Mekalisteru predočiti šta PKS radi i za šta se sprema da bude servis i glavna podrška privrednicima, srednjim, malim i velikim preduzećima u pripremi na putu ka EU.\n„Ogroman je zadatak pred nama da privredi omogućimo takav servis i usluge koje će biti od koristi za veliku utakmicu koja nas čeka na velikom trzištu od 500 miliona ljudi. Ako ovaj period ne iskoristimo najviše će biti oštećena naša preduzeća“, podvukao je Čadež.\nOn je kazao da je PKS ušla u reorganizaciju i da se nada da će sledeće godine započeti rad sa novom strukturom i dodatnim servisima posebno u oblasti približavanja EU.\nTakođe je naglasio da privrednici treba da budu deo dijaloga i pregovaračkog procesa sa EU, jer će oni na najdirektniji način biti pogođeni ishodom pregovora, to jest moraće svakodevno da žive s onim što se bude ispregovaralo.\nU to vaše „prijateljstvo“ smo se uverili. Takvi prijatelji nisu za pohvalu, daleko im lepa kuća.\ndragisha pre 2 godine\nKo ima EU i USA za prijatelja, NE treba neprijatelje.


Srbija je zemlja sa najsporijim privrednim rastom na Balkanu, a najverovatnije i u Evropi\nBeogradski glas (Beta) – Srbija je, posle Hrvatske i Grčke u poslednjih desetak godina zemlja sa najsporijim privrednim rastom na Balkanu, a najverovatnije i u Evropi, ocenio je saradnik Bečkog instituta za međunarodne ekonomske studije Vladimir Gligorov.\nOn je u intervjuu Beti rekao da je ta pozicija Srbije „jednim delom posledica korekcije kursa i realnih dohodaka posle 2008. godine, a potom i fiskalne konsolidacije, kakva je sprovedena posle 2015. godine“.\n„I jedno i drugo je moglo bolje, tako da se može oceniti da su srpske privredne vlasti u poslednjih desetak godina uglavnom veoma rđavo upravljale privredom“, rekao je Gligorov.\nDodao je da je „Hrvatska još gore upravljala privredom, a da Grčka, verovatno nije imala mnogo bolji izbor od onoga koji je napravila, dok su svi drugi bili bolji“.\nGligorov je ocenio da je Srbija po nivou privredne aktivnosti po glavi stanovnika gora od većine susednih država, „što je neverovatno rđav rezultat“.\n„Umesto toga trebalo je da se sprovedu reforme državnog sektora i privrednih ustanova i obezbedi vladavina prava“, rekao je on.\nIstakao je da je vladavina prava važnija od subvencija za sve „ambicioznije investitore“.\nNa pitanje kako ocenjuje budžet Srbije za 2019. godinu, da li je razvojni ili vojni, Gligorov je rekao da su se „već čule primedbe u javnosti zbog povećanja vojnih izdataka, a ne i javnih ulaganja“.\n„Nije ni izvesno da država ume da potroši više, recimo na izgradnju infrastrutkure, jer je i do sada kasnila realizacija gotovo svih projekata, a da se o kvalitetu i ne govori“, rekao je Gligorov.\nKomentarišući povećanje izdataka za kupovinu vojne opreme Gligorov je rekao da „je to nešto što država zna da uradi efikasno“.\n„Mogla je da kupi i opremu za obrazovanje ili za nauku ili za neku drugu javnu namenu, no čini se da se veruje da će kupovina oružja biti popularna u javnosti“, rekao je Gligorov.\nIstakao je da je pitanje „koje je kod toga najvažnije, zašto se jača vajska?“\n„Vojska je sredstvo, bolje opremljena vojska je bolje sredstvo, a šta je cilj, da se zemlja brani, od koga tačno? Da se pretnjama od drugih dobiju ustupci? Koji tačno? Ukoliko nema odgovora na pitanje o cilju, a nema, reč je o bačenim parama“, ocenio je Gligorov.\nNa pitanje da li su predvidjene kapitalne investicije u budžetu dovoljne i usmerene u prave i neophodne projekte on je rekao da „nisu dovoljne, imajući u vidu razvojne potrebe“.\n„Nije mi, doduše, poznato da postoji studija razvojnih potreba zemlje i privrede, tako da je teško oceniti da li su projekti valjano odabrani“, rekao je Gligorov.\nAko se posmatra iz ugla razvoja, infrastruktura i energija su, prema njegovim rečima, „svakako važni, ali je ulaganje u obrazovanje i znanje daleko najvažnije jer srpska privreda ne može da konkuriše neobrazovanom i jeftinom radnom snagom, pošto toga ima u svetu veoma mnogo“.\n„Problem bi mogao da bude rast realnog kursa, taj problem je karakterističan za srpsku privredu već više decenija, tako da će eventualni negativan efekat povećanja plata i penzija zavisiti od monetarne i politike kursa“, rekao je Gligorov.\nKoliko smo siromašni: 40 odsto stanovnika Srbije ne može da podmiri mesečne obaveze\nPrva presuda zbog umanjenih penzija: Država mora da vrati sve što je uzela, i to sa kamatom?


Ministarka: Mleko koje nije povučeno je bezbedno, slobodno kupujte : Nadlanu.com\nMinistarka: Mleko koje nije povučeno je bezbedno, slobodno kupujte\nObjavljeno 22. feb 2013. / 13:21:46\n"Preduzete su sve mere da sva mleka u kojoj je nivo aflatoksina na granici povuku i da se na rafovima nađe samo ono koje možemo piti", rekla je Ðukić Dejanović za RTS i dodala da nema razloga ni za kakvu paniku.\nUz napomenu da će rezultati analize mleka koja se radi u Holandiji stići za koji dan, Ðukić Dejanović je navela da nema podataka da je mleko koje je povučeno sa tržišta i toksično.\n"Mi smo došli do toga da su neka mleka bila na granici ili nešto iznad granice dozvoljenog nivoa aflatoksina. Do pre dve godine imali smo granicu 0,5 a sada imamo 0,05. Znači ne možemo govoriti o toksičnosti", rekla je Ðukić Dejanović.\nMinistarka zdravlja je objasnila da ono može biti opasno samo ukoliko se u dugom periodu koriste toksične doze.\n"Mi nismo našli toksičnu dozu. Ako neko godinama pije mleko koje ima višak toksina, a kod nas već 25 godina nikada nije bilo aflatoksoze. Potenciram da se uopšte ne može govoriti o toksičnosti ako neko popije dve, tri, pet čaša mleka za nekoliko dana. Ako bi neko pio godinu dana toksično mleko onda bi se moglo govoriti o rizicima", rekla je Ðukić Dejanović.\nUpitana za analizu proizvoda životinjskog porekla i proizvoda od mleka, ministarka zdravlja je rekla da nema podataka da ima bilo kakvih toksina u namernicima životinjskog porekla i proizvodima od mleka.


Najbolja od najboljih - cigara koja stari kao vino - Muški magazin - trendovi, fitness, lifestyle, saveti, devojke... `\nNajbolja od najboljih - cigara koja stari kao vino\nBaš kao i specijalno kreirana pića, poslednji trendovi premijum cigara uključuju starenje u buretu...\nTehnika prvi put praktikovana na Kubi pre mnogo godina, oživljenje osamdesetih godina prošlog veka i sada dobija nove nivoe sofisticiranosti sa ovim nekubanskim cigarama. Trenutno, nigde na svetu ovaj trend ne donosi svoje arome osim u proizvodnji Nicaragua Cuatro Cinco Reserva Especial vrste.\nNumeričko ime se odnosi na 45. godišnjicu ovog brenda, koja je bila obeležena 2013. godine, međutim, od tada pa do danas, Cuatro Cinco Edición Limitada linija dobija nove reinterpretacije, koje su inspirisale predstavljanje ovog drugog kutijskog izdanja, koje će predstavljati poslednji proizvod. Sa Nicaraguan Habano Criollo listom i Nicaraguan punjenjem, ova cigara otkriva suptilne arome dominikanskog pića.\nPre motanja Nicaraguan ligero filter listovi dodati su hrastovim buradima, prethodno korišćenim za održavanje ruma, što im pruža veoma ukusnu, polu-punu aromu dima, sa blagim, slatkim naznakama vanile. Ova cigara se proizvodi u veličinama - toro, torpedo, doble robusto i petit corona.\nPROČITAJTE SLEDEĆI TEKST: Stručnjaci za hranu tvrde da picu sve vreme jedemo pogrešno


Konkurs se raspisuje za sufinansiranje redovne delatnosti, projekata i organizovanje manifestacija, kao i nabavke opreme i investiciona ulaganja organizacija etničkih zajednica sa teritorije Autonomne Pokrajine Vojvodine u 2012. godini.\nRok za podnošenje prijava je 20. mart 2012. godine.\n• Na konkurs se mogu prijaviti isključivo registrovana pravna lica – organizacije i udruženja pripadnika etničkih zajednica sa sedištem na teritoriji Autonomne Pokrajine Vojvodine, čija se delatnost zasniva na očuvanju i negovanju nacionalnog i kulturnog identiteta ili čija se delatnost zasniva na očuvanju i unapređenju međunacionalne tolerancije.\n• Neće se uzimati u razmatranje prijave od strane aplikanata kojima su dodeljena sredstva po osnovu prethodnih konkursa Sekretarijata, a nisu izmirili preuzete obaveze po tim konkursima ili nisu blagovremeno, do isteka roka za prijavu po ovom konkursu, zatražili od Sekretarijata produženje roka za realizaciju sredstava dobijenih po osnovu ranijih konkursa Sekretarijata.\n• Prijave se podnose u dva primerka, sa dve izjave overene i potpisane od strane ovlašćenog lica podnosioca prijave, isključivo na konkursnim obrascima Sekretarijata. Kompletna konkursna dokumentacija sa uputstvima I pravilima može se preuzeti od ponedeljka 20. februara 2012. godine u\nprostorijama Sekretarijata ili na web adresi www.puma.vojvodina.gov.rs\n• Uz prijavu se obavezno podnosi :


Prosečan Crnogorac za stan treba da odvaja 20 godina | Kamatica\nPočetna > vest > Prosečan Crnogorac za stan treba da odvaja 20 godina\nProsečan Crnogorac za stan treba da odvaja 20 godina\nTekst objavljen: 04.08.2014 16:11\nAko bi građanin Crne Gore od svoje prosečne plate koja iznosi 478 evra odlučio da kupi stan od 70 kvadrata u novogradnji, u proseku bi mu za to trebalo 15 godina, a da pritom celokupnu mesečnu zaradu odvaja samo za to.\nUkoliko bi se samo deo mesečne zarade odvajao za stan, prosečnom crnogorskom građaninu bi za kupovinu stana bila potrebna štednja od preko 20 godina.\nNaime, prema poslednjim podacima Zavoda za statistiku Crne Gore, prosečna cena kvadratnog metra stana u novogradnji u Crnoj Gori iznosila je 1.227 evra i veća je za oko 22 odsto nego u istom kvartalu prethodne godine.\nDok na jugu jedan kvadratni metar košta prosečno od 1.500 do 2.000 u zavisnosti od lokacije, u centralnom delu cene su uglavnom od 1.200 do 1.500 evra. Najeftiniji stanovi u novogradnji su na severu države, gde se retko podižu nove zgrade, a jedan kvadrat se prodaje po ceni od 500 do 750 evra.\ncena stanova cene stanova prodaja nekretnine prodaja stana kupovina nekretnine kupovina stana Crna Gora cg


Lovre u KPZ Banjaluka štrajkuje glađu: Osumnjičen da je ženu polio benzinom i pokušao ubiti - BIGportal.ba\nLovre je, kako otkriva izvor Srpskainfo, ogorčen zbog višemjesečnog pritvora u kojem se nalazi od juna ove godine.\nU skladu sa zatvorskim pravilima Lovre bi trebao biti izdvojen u posebnu ćeliju. Osumnjičeni se juče izjasnio o krivici i ponovio da nije kriv po optužnici koja ga tereti za pokušaj ubistva.\nOsumnjičeni Lovre je u svojoj odbrani naveo da nije namjeravao zapaliti suprugu, već sebe, a sve kako bi dokazao da je voli, piše Srpskainfo.\n“Ne bi me čudilo da Đoković ne odigra nijedan meč”


УСПЕШНО РЕАЛИЗОВАН 5. ФЕСТИВАЛ СПОРТА ЗА СВЕ ВОЈВОДИНЕ И ОБЕЛЕЖЕН СВЕТСКИ ДАН ПЕШАЧЕЊА (World Walking Day) - АСОЦИЈАЦИЈА СПОРТ ЗА СВЕ СРБИЈЕ\nUSPEŠNO REALIZOVAN 5. FESTIVAL SPORTA ZA SVE VOJVODINE I OBELEŽEN SVETSKI DAN PEŠAČENJA (World Walking Day)\nasfas 9 oktobra, 2020 Leave a comment\nAsocijacija Sport za sve Srbije dala je punu podršku realizaciji 5. Festivala sporta za sve Vojvodine „Budi aktivan, budi zdrav!“, koji je realizovan od strane Saveza sport za sve Vojvodine, u saradnji sa Pokrajinskim Sekretarijatom za sport i omladinu, Pokrajinskim Zavodom za sport i medicinu sporta i članicama.\nRealizacijom programa festivala, u periodu od 28. septembra do 04. oktobra 2020. godine, gde se uključilo oko 600 rekreativaca sa teritorije AP Vojvodine, rukovodili su sportski stručnjaci uz poštovanje svih preporuka i mera koje su na snazi a tiču se epidemiološke situacije u Republici Srbiji.\nU okviru završnog dana programa festivala, 04. oktobra na Letenci, Fruška gora, prisutnima se u ime organizatora obratila prof. dr Milena Mikalački – predsednica Saveza sport za sve Vojvodine i Branko Vujović – predsednik Asocijacije Sport za sve Srbije, koji su istakli da je neophodno i izuzetno važno održati kontinuitet u realizaciji festivala i omogućiti stanovništvu da se bavi fizičkom aktivnošću radi poboljšanja i očuvanja zdravlja i ponašati se društveno odgovorno u svim uslovima delovanja. Takođe, zahvalili su se Pokrajinskom Zavodu za sport i medicinu sporta, dr Danijelu Župiću – direktoru i svim saradnicima Zavoda na izuzetnom domaćinstvu ove manifestacije na Letenci.\nNa Letenci, u otvorenom amfiteatru u šumi organizovan je i edukativni program u vidu Stručne tribine, namenjen predstavnicima članica Saveza sport za sve Vojvodine i svim zainteresovanim sportskim stručnjacima koji koriste dozvole za rad u oblasti sportske rekreacije.\nTeme Stručne tribine pratilo je preko 80 učesnika:\n„Uticaj pandemije na mentalno zdravlje“ – Snežana Vujanović, psiholog, Pokrajinski Zavod za sport i medicinu sporta;\nPrezentacija projekta “Ostani kod kuće aktivan” – Marina Vukotić, stručni saradnik za međunarodnu saradnju i projekte i Branislav Dmitrović, član Upravnog odbora Asocijacije Sport za sve Srbije;\nučešće Saveza sport za sve Vojvodine u dva međunarodna projekta – „Aktivni građani u evropskim gradovima“ i „Aktiviraj zdrav način života kroz savetovanje za tebe“ – Olivera Jovanović, generalni sekretar Saveza sport za sve Vojvodine.\nSvetski Dan pešačenja, koji u proteklih 29 godina organizuje TAFISA, obeležen je rekreativnom šetnjom svih učesnika, dugom 6 kilometara do manastira Bešenovo i Bešenovačkog jezera. U duhu novog koncepta realizacije ovog događaja šetnja je imala i humanitarni karakter gde su se prikupljala sredstva za malenu Lanu Jovanović obolelu od spinalne mišićne atrofije.\n← Komisija za izradu Monografije održala konstitutivnu sednicu\nODRŽANA DRUGA SEDNICA BORDA MEĐUNARODNE ASOCIJACIJE ZA SPORT I KULTURU (ISCA) →


0 24 Oktobra, 2014 22:15\nVodene bujice uzrokovane obilnim kišnim padavinama pričinile su materijalnu štetu na području općine Cazin, u sjeverozapadom dijelu Bosne i Hercegovine, gdje je poplavljeno više desetaka stambenih i poslovnih objekata, javlja Anadolu Agency (AA).\nIntenzitet padavina je, prema izvještaju Kantonalne uprave civilne zaštite Unsko-sanskog kantona, u proteklih 48 sati pojačan, a na području općine Cazin poplavljeno je više desetaka stambenih i poslovnih objekata.\nU cazinskim naseljima Mutnik, Slatina, Kapići, Tržačka Raštela i Ćoralići mjestimične poplave nanijele su štetu usjevima, a iz općinske službe Civilne zaštite je potvrđeno da je poplavljen most u naselju Begove Kafane.\nKako je za AA rekao stanovnik naselja Pjanići Adis Samardžić, u ranim jutarnjim satima voda je u roku od sat vremena dosegla nivo koji je ugrozio više desetaka objekata u tom naselju.\nKiša pada već tri dana, a kako je rekao, izlijevanjem rijeke Mutnice iz korita te uslijed oborinskih voda koje se slijevaju sa okolnih brda, poplavljena je i cesta u tom naselju, tako da saobraćanje putničkih motornih vozila nije moguće.\n“Voda ulazi u objekte, to je treći put ove godine, cesta je neprohodna za putnička vozila. Nivo vode je u stagnaciji, ali kiša ne prestaje”, rekao je.\nObilne padavine uzrokovale su poplave u tom dijelu Bosne i Hercegovine i u prvoj polovini septembra. Tada su vodene bujice i klizišta uzrokovali veliku materijalnu štetu na desecima objekata.\nPoplave koje su u maju pogodile BiH prouzrokovale su štetu od oko četiri milijarde konvertibilnih maraka.


Bogdanović: Španija je favorit, gledamo "svoje dvorište"\nBogdanović: Španija je favorit, gledamo „svoje dvorište“\nM. D. 3. septembra 2015. 11:00\nKošarkaški reprezentativac Srbije Bogdan Bogdanović rekao je da selekciju Španije vidi kao glavnog favorita na Evropskom prvenstvu, ali da srpski tim treba da gleda samo svoju igru i diže formu iz utakmice u utakmicu.\n„Kao što sam već mnogo puta ponovio, mislim da je selekcija Španije glavni favorit u našoj grupi, ali mislim da ne treba sami sebe da favorizujemo i da pravimo neki dodatni pritisak odmah na početku. Treba da gledamo našu igru, da je baziramo na našim kvalitetima i popravljamo mane, odnosno treba samo da gledamo u naše dvorište“, rekao je Bogdanović Tanjugu.\nOn je naglasio da, uprkos tome što Španci na prvenstvo stižu oslabljeni zbog neigranja nekoliko NBA zvezda, „Crvenu furiju“ i dalje vidi kao glavnog pretendenta za tron.\n„Izdavajam Špance kao favorite jer već dugo godina su odličan tim. Svi pričaju kako su oslabljeni, ali oni i dalje imaju igrače koji su osvojili Evroligu, kao i NBA igrače. Ne mislim da su nešto specijalno oslabljeni, ali mislim da će biti veoma motivisani. Mi moramo da pružimo što veći otpor i ono što krasi igru reprezentacije, odnosno adrenalin „fajt“ i srčanost“, dodao je član turskog Fenerbahčea.\n„Udario“ Jokić na Bogdanovića: Dominacija Denvera protiv…\nBogdanović briljirao, Sakramento izgubio\nHrvatski Bogdanović o Bogdanu: Nisam srećan što je došao u NBA (video)\nBogdanović je istakao da većina timova dolazi na prvenstvo u najjačim sastavima, zbog velikog motiva koje donosi osvajanje prvenstva, odnosno mogućnost da se nađu na Olimpijskim igrama u Riju, naredne godine.\n„Svi ove godine dolaze sa izuzetno jakim sastavima i znaju koliko je veliki ulog nosi osvajanje Evropskog prvenstva. Nikada nisam bio, ali čuo sam razne priče za Olimpijske igre i svakako da su svi dodatno motivisani da se nađu u Riju. Ima dosta reprezentacija koje mogu da priprete, kao što smo i mi prošle godine „iz senke“ iznenadilii. To se nikad ne zna, pa tako može da se desi da Turska, Nemačka ili Hrvatska naprave senzaciju“ rekao je Bogdanović i dodao da će uprkos problemu sa leđima, biti spreman za prvu utakmicu protiv Španije.\n„Nije baš sve u redu sa leđima, ali biću spreman za prvu utakmicu na turniru. To ne mogu sam da procenim dok ne odem na prvenstvo i vidim kako se osećam. Bol nije stalno isti, nije stalno isto opterećenje, drugačije je“, zaključio je Bogdanović.\nPrvenstvo Evrope za košarkaše od 5. do 20. septembra zajednički organizuju Francuska, Hrvatska, Nemačka i Letonija, a Srbija će igrati u B grupi, u Berlinu, sa Španijom, Italijom, Turskom, Islandom i domaćinom Nemačkom, a prvoj utakmici najbolji srpski košarkaši snage će odmeriti u subotu protiv selekcije Španije.\nMilutinov: O ovome sam sanjao kao dete, opravdaću poverenje\nDebitant u košarkaškoj reprezentaciji Srbije Nikola Milutinov rekao je da je jako srećan što se našao na konačnom spisku selektora Aleksandra Đorđevića za prvenstvo Evrope i dodao da će dati sve od sebe da opravda ukazano poverenje.\n„Kao prvo želim da kažem da sam zaista srećan što sam se našao na konačnom spisku. Mislim da je to san svakog deteta u Srbiji i daću sve od sebe da pomognem reprezentaciji da ostvarimo što bolji rezultat“, rekao je Milutinov Tanjugu.\nOn je naglasio da Srbiju očekuje izuzetno teška prva utakmica na turniru, protiv selekcije Španije, ali da je tim spreman da pruži svoj maksimum.\n„Ne bih izdvajao posebno nijednog igrača španske reprezntacije, jer oni su kao što već svi znaju jedna jako dobra reprezentacija. Biće sigurno dosta teško na toj prvoj utakmici. Daćemo sve od sebe to možemo da obećamo, a za rezultat ćemo videti na terenu“, dodao je novi centar Olimpijakosa.\nBivši košarkaš Partizana je na pitanje koja reprezentacija može da iznenadi i bude „favorit iz senke“, poput Grčke ili Italije kratko dodao.\n„Mislim da mi možemo da iznenadimo na Evropskom prvenstvu“, sa osmehom na licu zaključio je Milutinov.\nBogdan BogdanovićEvropsko prvenstvoNikola Milutinovkošarka\nMilojević: Ne zanimaju me kalkulacije, idemo na pobedu…\nNapadač Evertona suspendovan na dve utakmice zbog…


TSC pred Zlatibor: Verujemo da pobeda u nedelju neće doći u pitanje - SPORTSKI ŽURNAL\nPomoćni trener fudbalera TSC-a Mirko Jovanović rekao je da je Zlatibor "na papiru" slabija ekipa, ali je istakao da njegov tim mora da se dobro oznoji ako želi pobedu u predstojećem meču\n"Pobeda je uvek imperativ, pogotovu što stremimo visokom plasmanu, tako da i u nedelju očekujemo nova tri boda. Naravno da nijedna utakmica nije laka. Zlatibor je na papiru slabija ekipa, ali na terenu se mora pružiti maksimum da bi se pobedilo, a tako će biti i u nedelju", rekao je Jovanović, prenosi klub.\nFudbaleri TSC-a iz Bačke Topole u nedelju dočekuju ekipu Zlatibora u 3. kolu Super lige.\n"Verujem da pobeda u nedelju neće doći u pitanje, ali moramo se dobro oznojiti, jer za svaku pobedu potrebno je dati 100 odsto svih pojedinaca", rekao je Jovanović i dodao da su svi igrači zdravi.\n"Na žalost, nisam bio na pripremama u Mađarskoj, ekipi sam se priključio tek nedelju dana po povratku. Ipak, ja sam iskusan igrač po pitanju priprema, a takođe, iskusan sam i kao golman, tako da mi ne treba mnogo da se uigram. Odmah sam krenuo sa jakim treninzima i sa utakmicama i nadam se da ću kroz buduće mečeve dizati formu na još viši nivo", rekao je Filipović.\n"Iako su promenili igrački kadar i ove godine im je došlo dosta novih igrača, mi ipak otprilike znamo šta nas očekuje. U svakom slučaju, koja god ekipa dođe u Sentu, mi znamo naš posao i idemo na tri boda. Drago mi je da smo krenuli dobro i nadam se da ćemo tako nastaviti i ubuduće", kazao je on.\nKrilni napadač Đuro Zec je istakao da je zadovoljan igrom u prethodnim utakmicama, kao i da će se truditi da i dalje igra dobro i da tako doprinese da ekipa i ubuduće ostvari što bolje rezultate.\n"Dolazi nam ekipa Zlatibora, novajlija u Super ligi. Siguran sam da nisu zadovoljni kako su otvorili novu sezonu i verujem da će u ovaj meč ući ozbiljnije, da će pokušati da upišu prve bodove. Ipak, mi smo favoriti u ovoj utakmici i moramo da odigramo maksimalno organizovano, da budemo spremni na kontre protivničke ekipe i da ponovimo igru iz prethodne dve utakmice. Tako rezultat neće izostati", rekao je Zec.\nUtakmica TSC - Zlatibor igraće se u nedelju od 19.00 na stadionu Senti, bez prisustva publike.


Kompjuteri od stakla\nKrstarica 30. oktobra 2002. 00:00\nKompanija Sharp, najveći svetski proizvođač LCD monitora, predstavila je CGS (continuous grain silicon) tehnologiju, na kojoj radi još od 1977. godine. Ovih dana, postignuti su prvi značajni rezultati, posle višegodišnjih neuspelih pokušaja. Reč je o postupku koji omogućuje „štampanje“ kompjuterskih procesora na staklu, kojim se štedi prostor i otvara mogućnost za integrisanje čitavog računara na LCD monitoru debljine svega dva milimetra.\nPrototip „staklenog“ procesora izrađen je na komadu stakla dimenzija 15 x 15 mm i debljine 1 mm. Na ovakav komad stakla inženjeri kompanije Sharp uspeli su da smeste 13.000 tranzistora i postignu brzinu rada procesora od 2,5 MHz. Iako se to čini skromnim u poređenju sa 55 miliona tranzistora, koliko sadrži procesor Intel Pentium 4, i brzinom od 2,8 GHz, na kojoj rade najnoviji procesori, prototip predstavlja izuzetno dostignuće koje bi moglo da izazove revolucionarne promene u informatičkim tehnologijama.\nIz kompanije najavljuju da će se prvi proizvodi koji koriste novu tehnologiju naći na tržištu 2005. godine, i da će to najverovatnije biti memorijske pločice koje bi se ugrađivale u mobilne telefone, džepne računare i igračke konzole.


Hoce li srpski Eliot Nes biti obican mlakonja\nPolicajac bez prava na zastitu\nZakon o borbi protiv organizovanog kriminala, kao i dvogodisnja najava reorganizacije Ministarstva unutrasnjih poslova, zavredjuju ozbiljnu analizu.\nPostmiloseviceva era najavljena je kao potpun obracun sa nasledjenim Milosevicevim institucijama i aparatom. Nove vlasti su, vec od petog oktobra najavljivale momentalne kadrovske promene u policiji, a potom i hitnu reorganizaciju policije i bezbednosnih sluzbi. Ocekivane kadrovske promene i uklanjanje Milosevicevih ukaznih generala sa rukovodecih funkcija u MUP Srbije jos nisu sprovedene. Policijski generali, koji su predstavljali glavne oslonce Miloseviceve diktature, i dalje su na kljucnim funkcijama, na kojima imaju potpun uvid u bezbednosnu situaciju, koju mogu neograniceno da kontrolisu.\nMinistarstvo unutrasnjih poslova je pocetkom prosle godine formiralo Upravu za borbu protiv organizovanog kriminala. Svodeci ucinak ove uprave, za 18 meseci njenog postojanja, ne moze se, nazalost, navesti nijedan primer u kome se ova uprava, istakla konkretnim ucinkom u hvatanju mafijaskih glavesina.\nZakon o borbi protiv organizovanog kriminala ukazuje da su ga predlozili oni koji nemaju jasne predstave o mafiji, njenoj organizaciji, drustvenom uticaju i opasnosti po drustvo i drzavu. Ovim zakonom tuzilastvu se daju velika ovlascenja, koja su suprotna ustavnim nacelima o pravima gradjana na slobodu, kao i sadasnjem Zakoniku o krivicnom postupku.\nU zemljama koje imaju slicne zakone, pod pojmom mafije se podrazumevaju organizovane grupe, sa jasnim ciljevima udruzivanja, pravilima ponasanja i moralnim kodeksom, kao i mehanizmima unutrasnje zastite i pravima svojih pripadnika. Mafija, kao organizovana grupa, ima osnovni cilj da se bavi nelegalnim poslovima koji donose veliku dobit, a u ostvarivanju tih ciljeva i interesa, ona ne preza od likvidacija policije, novinara, sudija, tuzilaca, politicara.\nNas zakon pruza tuziocu mogucnost da svaku ljudsku aktivnost, ukljucujuci i politicku, podvede pod atribut organizovani kriminal. Oduzimanjem slobode pojedincu, u trajanju od jedne godine, boravak u posebnim odeljenjima jeste praksa u nekim razvijenim evropskim drzavama. Ali, u ove zatvore odlaze mafijasi, i njihovi saborci, za koje postoje nesumnjivi dokazi da su ubijali, pljackali, svercovali narkotike, ljude, falsifikovani novac. Po slovu naseg zakona, ako trojica mladica odluce da ukradu automobil, doci ce pod udar ovog zakona.\nBorba protiv mafije zahteva dobro obucenu policiju, njenu infrastrukturu i ubacene ljude u carinske sluzbe, u banke i njihova knjigovodstva, u poresku sluzbu, i izvanredno obucene specijaliste u pracenju, tajnom snimanju, i izvanrednoj mrezi dousnika. Postavljanje specijalnog tuzioca, od strane izvrsne vlasti, samo je bacanje prasine u oci. Ni stotinu policajaca, koji ce opsluzivati specijalnog tuzioca, nece uciniti ama bas nista u razbijanju mafijaskih grupacija. Ta borba zahteva mobilizaciju javnog mnjenja, stalnu medijsku kampanju i aktivno pracenje rada specijalnog tuzioca i procesa koji slede. U nasem slucaju, puno uticajnih medija je pod potpunom kontrolom mafije.\nNi dve godine nakon Milosevicevog obaranja s vlasti, srpsko ministarstvo nije cinilo ama bas nista na stvaranju pretpostavki za uspesniji rad kriminalisticke policije. Poput Milosevica, i nova vlast je enormno jacala stajacu policiju i specijalne borbene grupe. Zandarmerija koja broji 2000 pripadnika, poput vojne formacije, nema definisanu ulogu. Tu je brojcano ojacana i brigada milicije, interventne jedinice, te Specijalna antiteroristicka jedinica (SAJ), a o Crvenim beretkama skoro da se jos nista ne zna. S druge strane, uprave kriminalistickih policija, narocito u SUP Beograd, Nis i Novi Sad, potpuno su desetkovane. Cak je i Milosevicev rezim vise paznje poklanjao radu ove specijalne policije.\nKriminalisticka policija ni danas nema u svojim redovima profesionalnog psihijatra u odeljenjima za ubistva, psihologa, patologa, strucnjaka za obuku iz streljackog oruzja, koji svojim svakodnevnim radom u kriminalistickoj policiji mogu da doprinesu brzem otkrivanju ubica, siledzija, razbojnika, pljackasa, kradljivaca.\nU odeljenjima za ubistva i dalje rade mehanicari, priuceni policajci, ekonomisti, politikolozi. U ozbiljnim policijama, kriminalisticke sluzbe se ne mogu zamisliti bez celodnevnog angazovanja najboljih psihijatara, patologa, psihologa, grafologa, ljudi koji su obuceni za rad na poligrafu. Kriminalisticki tehnicari su na permanentnom usavrsavanju. Podaci ukazuju na to da je samo ucinak odeljenja za narkotike Uprave kriminalisticke policije SUP Beograda, katastrofalan. Danas se deset puta manje otkrivaju kolicine narkotika, nego recimo pre dve godine.\nJos sokantniji je podatak da su i policajci danas najobespravljenija kategorija u srpskom drustvu. Samo iz SUP Beograd godisnje se iskljuci vise od 300 kvalifikovanih policajaca, zbog beznacajnih disciplinskih prestupa, uglavnom zbog unutrasnje nediscipline i nelojalnosti vrhovima odlucivanja. Srpska vlada je jedina vlada u Evropi koja je formalno dozvolila sindikalno organizovanje, a u praksi zabranila svaki oblik sindikalne aktivnosti.\nOdbijanjem sindikalnih policijskih organizacija, odnosno zasad jedinog legalnog Nezavisnog sindikata policije, aktuelna vlada i ministar policije pokazuju da oni policiju smatraju servisom za ostvarivanje svoje vlasti, a da policija nije servis za zastitu prava gradjana. Srbija ce uskoro dobiti svog Eliota Nesa, ali mafija, i njeni zastitnici u vrhovima vlasti, mogu i dalje biti spokojni. Srpski Eliot Nes bice obican mlakonja, barem kako sada stvari stoje.\nMilovan Brkic novinar iz Beograda i portparol Nezavisnog sindikata policije


MILO, DOSTA JE BILO! OTKRIVENO KO STOJI IZA SRAMNOG SKUPA U PODGORICI: Očajnički pokušaj da se prekroji volja građana\nLuna сеп 8, 2020, 7:46 пре подне\nOrganizatori koji su sebe proglasili braniteljima evropskih i građanskih vrednosti sinoć su poslali poruku i kako Crnu Goru neće predati ravnogorskoj fukari, problematična upozorenja stigla su i Građanskom pokretu (GP) URA, a neprimereno se skandiralo i ispred doma lidera te partije i koalicije "Crno na bijelo" Dritana Abazovića u Ulcinju.\nDa ne daju državu sinoć su poručili okupljeni na Trgu nezavisnosti, sa skupa koji je nazvan "patriotski".\n- Sama činjenica o načinu na koji su ljudi dolazili na skup do toga da policija nije zaustavljala ljude na ulazu u grad, da su pojedine kolone, ja sam videla ispred moje zgrade da je kolonu pratio policijski kombi, bilo je očigledno da stoji vlast iza toga i da taj skup ima svaku moguću podršku - rekla je Mila Radulović\n- Razmisli, građanska Crna Goro, još jednom, treba li ti sloboda pukovnika Dragoljuba Mihailovića i profesora Rukoljuba Krivokapića - rekao je Peđa Vušurović.\n- Tu smo još da se pogledamo u oči i obećamo jedni drugima da se nećemo dati ravnogorskoj fukari - kazao je Nemanja Batrićević, saradnik na Fakultetu političkih nauka (FPN).\nSa Univerziteta Crne Gore (UCG) ne odgovaraju konkretno na pitanja da li se ograđuju od stava Batrićevića, te da li će eventualno snositi sankcije.\n- Određeni broj zaposlenih na Univerzitetu Crne Gore je tokom predizborne kampanje i u postizbornim događajima ispoljavao različite oblike građanskog aktivizma i političkog djelovanja, iznoseći svoje lične stavove. UCG snažno podržava vrednosti suverene, evropske i građanske Crne Gore, zasnovane na multikulturalnoj toleranciji i demokratskom dijalogu - saopšteno je iz UCG.\nIako su u prethodnom periodu pojedinci ekspresno hapšeni zbog određenih objava na društvenim mrežama, ili pak samo prenošenja informacija iz drugih medija, koje navodno sadrže elemente krivičnog djela - izazivanje nacionalne, rasne i vjerske mržnje, u Tužilaštvu kažu da se ne može praviti paralela između tih slučajeva i sinoćnjih poruka.\n- Više državno tužilaštvo u Podgorici postupa u skladu sa zakonom u svim situacijama u kojima se utvrdi da postoje osnovi sumnje da je izvršeno krivično delo za koje se goni po službenoj dužnosti. Takođe napominjemo da poređenje neuporedivih situacija, kao što je to slučaj u Vašem pitanju, može da dovede do dezinformisanja javnosti, što uvereni smo, nije Vaša namera - rekla je Lepa Medenica, portparolka Višeg državnog tužilaštva.\n- Potonja je ura Dritane Abazoviću, Luka i Žarko Rakčeviću, Filipe Adžiću. Predate li Crnu Goru četničkim vojvodama u ruke, da s njom čine onako kako sanjaju punih 75 godina, ostaćete upamćeni kao najgori izdajnici svojega roda - rekao je sinoć Batrićević.\nU GP URA su to ovako doživeli:\n- Očajnički vapaj ljudi koji odlaze sa vlasti, ljudi koji nikako ne mogu da se pomire da su i oni postali opozicija. Očajnički pokušaj da se dobije ili prekroji izborna volja građana, što se sigurno neće desiti - rekao je Filip Adžić, potpredsednik GP URA i predsednik cetinjskog odbora te partije.\nOZNAKE IZVEŠTAJAfereCrna GoraCrna Gora - Najnovije vijestiNajnovije VestiMilo Đukanović


U Istočnom Sarajevu i Sanskom Mostu danas su uhapšene tri osobe čije prostorije u Sanskom Mostu su jutros pretresli pripapadnici Državne agencije za istrage i zaštitu (SIPA).\nTokom dana je izvršen pretres na četiri lokacije u ovom krajiškom gradu. U pitanju su prostorije SDA-ovog zastupnika Asima Kambera, a preostale dvije osobe su, kako je rekao za Klix.ba svjedok u cijelom slučaju, Fazir Vukalić koji je Kamberov saradnik i sekretarka SDA Sanskog Mosta Mirela Husić.\nPripadnici SIPA-e su prilikom pretresa izuzeli određenu dokumentaciju, mobitele, kasete za diktafone i druge uređaje za elektronsko pohranjivanje podataka.\nNakon kriminalističke obrade, uhapšeni će u zakonskom roku biti predati Tužilaštvu BiH.\nOni su osumnjičeni da su, u svojstvu članova izbornih tijela, nezakonito glasali koristeći podatke preminulih osoba, kao i koristeći glasove za osobe koje nisu izašle na izbore, a s ciljem da pribave što veći broj glasova za određene kandidate s područja Sanskog Mosta.


Bregzit “vjetar u lice”, ali nema razloga za krizu – Bankar.me\nJune 28, 2016 BIZNIS, MAKRO, SVE VIJESTI Leave a comment\nIpak, kako je rekao, “nema razloga za razvoj finansijske krize”.\n“Ne kažem da neće biti nekog uticaja na tržišta, ali je taj uticaj i do sada bio uobičajeno prisutan”, rekao je Lu u intervjuu za tv stanicu CNBC, prenosi agencija AP.\nPrema njegovim riječima, biće važno da kreatori ekonomske politike signaliziraju da su spremni da koriste alate koji su im na raspolaganju za podsticanje ekonomskog rasta a “ne da pretjerano reaguju na dnevnu volatilnost tu i tamo”.\nNagovještavajući zabrinutost da bi države mogle da pokušaju da intervenišu na deviznim tržištima kako bi stekle trgovinsku prednost, Lu je dodao da su SAD “stavile do znanja da bi jednostrane akcije u smislu intervencija bile destabilizujuće”.\nAmerički ministar finansija je takođe rekao da će administracija predsjednika Baraka Obame tijesno sarađivati sa zvaničnicima u Londonu i Briselu, kao i sa drugim vodećim međunarodnim partnerima kako bi se “obezbijedio nastavak ekonomske stabilnosti, sigurnosti i prosperiteta u Evropi i na globalnom nivou”.\nDodao je da je u redovnom kontaktu s ministrima finansija drugih zemalja, kao i sa akterima na finansijskim tržištima širom svijeta, i da će zvanični Vašington “nastaviti sa tijesnim konsultacijama u narednim danima, nedjeljama i mjesecima”.\nLu je naveo da Sjedinjene Države neće sugerisati vremenski rok za britanski izlazak iz EU, ocijenivši da to treba ostaviti Britaniji i EU, ali je primijetio da će “nakritičnije biti da se održi povjerenje na finansijskim tržištima tokom perioda tranzicije”.\nOn je takođe najavio da Obamina administracija planira da pogura u Kongresu da se u ovoj godini glasa o Sporazumu o Transpacifičkom partnerstvu i trgovini (TPP) sa zemljama Azije.\nKritičari su napali predlog tog trgovinskog sporazuma, tvrdeći da će on dovesti do daljeg gubitka američkih radnih mjesta, pri čemu su i Hilari Klinton i Donald Tramp ustali protiv tog dokumenta.\nLu je ocijenio da je TPP “u osnovi u interesu američkih radnika i američke privrede” i da će biti velika greška za Ameriku da se “povuče iz svijeta”, navodi agencija AP.\nPOJMOVIBregzit Bregzit i SAD MAKROEKONOMIJA SAD Sjedinjene Američke Države\nPrevious Najteže pogođeni bregzitom, polako se oporavljaju\nSljedeći Akcije se oporavile nakon trodnevnog sunovrata\nBregzit podigao indekse na evropskim berzama\nTereza Mej podnosi ostavku zbog neuspjelog “bregzita”\nSve više Britanaca zbog Brexita uzima njemačko državljanstvo


RTCG - Radio Televizija Crne Gore - Nacionalni javni servis :: Region :: "Neprikladno da Đukanović sada posjeti BiH"\n05. 02. 2020. 17:54 >> 17:55 30\n"Neprikladno da Đukanović sada posjeti BiH"\nSrpski član Predsjedništva BiH Milorad Dodik istakao je da je Crna Gora bila i jeste prijateljska i bratska država, i nema razloga da tako ne bude i ubuduće. Dodik je naveo da je predsjednik Crne Gore Milo Đukanović imao priliku da posjeti BiH ranije, ali da on to nije učinio.\n"Meni je bilo neprikladno da to uradi sada kada se Crna Gora suočava sa tako ozbiljnim izazovom, kojem svjedočimo svi, a koji se s velikom pažnjom prate i u Republici Srpskoj zbog činjenice da pripadamo istoj Crkvi", kazao je, između ostalog, Dodik.\nPodsjetimo, Đukanović je sinoć u emisiji "Teleskopija" prokomentarisao to što Milorad Dodik nije dao saglasnost na njegovu posjetu BiH i ocijenio da je riječ o paradnoj odluci.\n"To govori o jednom ozbiljnom problemu u kojem se nalazi država Bosna i Hercegovina. To kod mene ne budi nikakav gnijev, samo produbljuje brigu. Trebalo bi vidjeti šta se može uraditi da BiH postane funkcionalnija," rekao je Đukanović za TVCG.\nSrbi i Hrvati daće izjavu kako BiH da funkcioniše\nPredsjedništvo BiH ne priznaje Kosovo\n15. 10. 2020. 10\n"Za katastrofalno stanje pravosuđa BiH odgovorni stranci"\n07. 10. 2020. 8\nPredsjedništvo BiH će raspravljati o nezavisnosti Kosova\n03. 10. 2020. 15


pink.rs | Srpska lista: Sad je jasno koji je bio cilj skandala sa brojanjem glasova!\nRezultat političkih kalkulacija, čiji je deo i šovinistička farsa sa brojanjem glasova raseljenih Srba u skafanderima konačno je pokazao šta je imao za cilj usvajanjem odluke Izbornog panela za žalbe kojim se odbijaju svi glasovi raseljenih Srba, saopštila je Srpska lista.\nTa stranka ocenjuje i da odluka da se raseljenim Srbima ne dozvoli pravo da biraju ko će zastupati njihove interese i boriti se za njihov povratak je isključivo politički motivisana i nema nikakvog pravnog uporišta.\nGlasovi iz centralne Srbije izbačeni su na zahtev koalicije NISMA - Alijansa Novo Kosovo. Nezadovoljne strane imaju pravo da se žale Vrhovnom sudu u roku od 24 časa, koji potom ima 72 sata da donese odluku o žallbama, preneo je Kosovo onlajn.\nSrpska lista kažnjena sa 30.000 evra, samo nije jasno ZBOG ČEGA!\nSrpska lista: Narod je rekao šta misli o politici Bogdanovića, Đilasa, Jeremića i ostalih koji su kreatori granice između Srba i Srba


Kocijančić: Važno usvajanje Zakona o finansiranju Vojvodine | Autonomija\nNiži nivoi vlasti bi trebalo da budu više uključeni u konsultacije\nPortparolka Evropske komisije (EK) Maja Kocijančić ocenila je danas da je važno da se usvoji Zakon o finansiranju nadležnosti Vojvodine, što je i Ustavna obaveza Srbije.\nKocijančić je za RTV rekla i da mora da postoji bliska saradnja sa republičkom Vladom kada je reč o implementaciji zakona o nižim nivoima vlasti i njihovom finansiranju.\n„Evropska komisija prepoznaje da je Srbija poboljšala javne konsultacije o pitanjima koja su u vezi sa pridruživanjem EU. Ipak, niži nivoi vlasti bi trebalo da budu više uključeni u konsultacije o novom zakonodavstvu koje ima lokalni uticaj na njih“, navela je portparolka EK.\n„Efikasno sprovođenje politika i usluga prema građanima može biti sprovedeno samo uz snažnu posvećenost i slaganje nadležnosti sa resursima na nižim nivoima vlasti“, dodala je portparolka EK.\nZakon o finansiranju Vojvodine predviđen je Ustavom Srbije, a krajnji rok za donošenje tog zakonskog akta istekao je krajem 2008. godine. Uprkos najavama resornih ministara u nekoliko mandata, predlog Zakona o finansiranju Vojvodine nikada se nije našao na dnevnom redu, a svoje pravo predlaganja zakonskih rešenja nije iskoristila ni Skupština Vojvodine.